দ্যা ডিপ্লোমেট

দ্যা ডিপ্লোমেট একটি আন্তর্জাতিক অনলাইন ম্যাগাজিন, যা ইন্দো-প্যাসিফিক এবং এশিয়া-প্যাসিফিক অঞ্চলের রাজনীতি, সমাজ ও সংস্কৃতি নিয়ে আলোচনা করে। এর সদর দপ্তর ওয়াশিংটন ডিসিতে অবস্থিত।  

এটি মুলত একটি অস্ট্রেলীয় দ্বিমাসিক মুদ্রিত ম্যাগাজিন ছিল, যা ২০০১ সালে মিন বুই জোন্স, ডেভিড লেওয়েলিন-স্মিথ এনং সুং লি কর্তৃক প্রতিষ্ঠিত হয়। আর্থিক কারণে ২০০৯ সালে এটি একটি অনলাইন ম্যাগাজিনে রুপান্তরিত হয়, এবং প্রথমে জাপান, পরে ওয়াশিংটন ডিসিতে স্থানান্তরিত হয়। ২০২০ সালে দ্যা ডিপ্লোমেট-এর মাসিক অনন্য দর্শনার্থীর সংখ্যা ২০ লক্ষে পৌঁছায়।

ম্যাগাজিনটির মালিকানাধীন প্রতিষ্ঠান হল এমএইচটি কর্পোরেশন, যা জাপানের টোকিও-তে অবস্থিত একটি জাপানি তথ্য পরিষেবা সংস্থা।

 ইতিহাস 
দ্যা ডিপ্লোমেট মূলত একটি অস্ট্রেলীয় দ্বিমাসিক মুদ্রিত ম্যাগাজিন ছিল, যা ২০০১ সালে মিন বুই জোন্স, ডেভিড লেওয়েলিন-স্মিথ এনং সুং লি দ্বারা প্রতিষ্ঠিত হয়। এর প্রথম সংখ্যা ২০০২ সালের এপ্রিল মাসে প্রকাশিত হয়। এতে মিন বুই জোন্স ছিলেন প্রতিষ্ঠাতা সম্পাদক এবং ডেভিড লেওয়েলিন-স্মিথ ছিলেন প্রতিষ্ঠাতা প্রকাশক। 

২০০৭ সালের ডিসেম্বরে জেমস প্যাচ তার প্রতিষ্ঠান ট্রান্স-এশিয়া ইনকর্পোরেটেড এর মাধ্যমে ম্যাগাজিনটি অধিগ্রহণ করেন। তিনি নির্বাহী প্রকাশকের দায়িত্ব গ্রহন করেন এবং ম্যাগাজিনটির উপস্থাপনা হালনাগাদ করার জন্য পেন্টহউস-এর সাবেক সম্পাদক ইয়ান জেরার্ডকে নিয়োগ দেন। তবুও মুদ্রিত সংস্কারটি ধারাবাহিকভাবে লোকসানের সম্মুখীন হতে থাকে এবং শেষপর্যন্ত ২০০৯ সালের অগাস্টে দ্যা ডিপ্লোমেট সম্পূর্ণভাবে অনলাইনে স্থানান্তরিত হয়। 

এর সিডনির অফিস বন্ধ করে দেওয়া হয় এবং সদর দপ্তর টোকিও-তে স্থানান্তরিত হয়। ২০০৯ সালের সেপ্টেম্বরে জেসন মিক্সকে সম্পাদক এবং উলারা নাকাগাওয়াকে সহযোগী সম্পাদক হিসেবে নিয়োগ দেওয়া হয়। পরে প্রকাশক জেমস প্যাচ দায়িত্ব গ্রহনের আগে মিক্সের স্থলাভিষিক্ত হন হ্যারি কাজিয়ানিস।

বর্তমানে শ্যানন টিয়েজি প্রধান সম্পাদক, ক্যাথরিন পুটজ ব্যবস্থাপনা সম্পাদক, সেবাস্টিয়ান স্ট্রাঞ্জিও দক্ষিণপূর্ণ এশিয়া সম্পাদক এবং সুধা রামচন্দ্রন দক্ষিণ এশিয়া সম্পাদক হিসেবে দায়িত্ব পালন করছেন। অঙ্কিত পাণ্ডা এডিটর-এট-লার্জ এবং পডকাস্ট হোস্ট।

দ্যা ডিপ্লোমেট বহু বিশিষ্ট ব্যক্তির সাক্ষাৎকার প্রকাশ করেছে। এর মধ্যে উল্লেখযোগ্য হলেন আলী আল্লাউই, আনোয়ার ইব্রাহিম, ইয়ান ম্যাকফারলেন, ব্রেন্ট স্কোক্রফট, মাইক মুর, জেসন ইউয়ান, কিম বেজলি, ওয়েগার ক্রিস্টিয়ান স্ট্রোমেন এবং জালিয়া বিক্রমাসুরিয়া।

২০০৮ সালের আগে দ্যা ডিপ্লোমেট ম্যাগাজিনটির অস্ট্রেলীয় দৃষ্টিভঙ্গিকে বিশেষভাবে গুরুত্ব দিয়ে বিজ্ঞাপন প্রচার করত। এসব বিজ্ঞাপনে যুক্তরাষ্ট্র, যুক্তরাজ্য ও অস্ট্রেলিয়ার জাতীয় পতাকা এবং টাইম ও দি ইকোনমিস্ট ম্যাগাজিনের লোগোসহ "আপনি কোন দৃষ্টিভঙ্গিতে সাবস্ক্রাইব করেন?" শিরোনাম ব্যবহার করা হতো। পরবর্তীতে, টাইম ম্যাগাজিন এ ধরণের বিজ্ঞাপন প্রত্যাহার করতে বাধ্য করে।

 গ্রহণযোগ্যতা 
দ্যা ডিপ্লোমেট ইন্দো-প্যাসিফিক অঞ্চলের ভূরাজনৈতিক বিশ্লেষণধর্মী একটি প্রভাবশালী প্রকাশনা হিসেবে ব্যাপকভাবে পরিচিত। রাজনৈতিক ঝুঁকি, শাসনব্যবস্থার চ্যালেঞ্জ ও আন্তর্জাতিক নিরাপত্তা বিষয়ক গভীর বিশ্লেষণের জন্য নীতিনির্ধারক, কূটনীতিক, নিরাপত্তা বিশ্লেষক এবং একাডেমিক গবেষকগণ নিয়মিতভাবে ম্যাগাজিনটিকে উদ্ধৃত করেন। প্রকাশনাটি কোনো বিষয়কে সংবেদনশীল বা অতিরঞ্জিতভাবে করে উপস্থাপন না করে কাঠামোগত প্রেক্ষাপট ও সম্ভাব্য দীর্ঘমেয়াদি প্রভাবের ওপর গুরুত্ব দিয়ে সংযত বিশ্লেষণ প্রদান করে।  এই পদ্ধতির কারণে নীতিনির্ধারণী ও গবেষণা সংশ্লিষ্ট মহলে প্রকাশনাটির গ্রহণযোগ্যতা প্রতিষ্ঠিত হয়েছে। 

 তথ্যসূত্র 
বিষয়শ্রেণী:২০০২-এ প্রতিষ্ঠিত ম্যাগাজিন
বিষয়শ্রেণী:টোকিওর ম্যাগাজিন
বিষয়শ্রেণী:মার্কিন যুক্তরাষ্ট্রের অনলাইন ম্যাগাজিন